Robert en Grace Mugabe gepos | Maroela Media
Pres. Robert Mugabe en sy vrou, Grace, is Sondag die trekpas gegee. Die regerende Zanu-PF het Mugabe van sy pligte as president van die party onthef.
'n Anonieme bron wat die regerende party, Zanu PF, se komiteevergadering Sondagoggend bygewoon het, het dié nuus aan die nuusdiens Reuters bevestig. Drie ander leiers binne die regerende party het ook die nuus bevestig.
Emmerson Mnangagwa, die voormalige adjunkpresident wat onlangs die trekpas gekry het, is as president van die party aangestel.
"Mnangagwa is ons nuwe leier," het die bron gesê.
Christopher Mutsvangwa, leier van die Zimbabwiese oorlogsveterane, het vroeër Sondag gedreig om die skare op pres. Robert Mugabe "los te laat" as hy nié besluit om te bedank nie.
Die 93-jarige Mugabe se vrou, Grace, is volgens berigte ook van haar rol as leier van die Zanu-PF se vroueliga onthef.
Meer inligting was nie onmiddellik beskikbaar nie.
Wat is die kans dat Mnangagwa erger gaan wees as Mugabe? Ons is só anti-Mugabe dat ons nie dink wat kan dalk verder gebeur, of nie gebeur nie. Kan iemand ons dalk meer inligting hieroor gee?
Wow en kyk hoe happy is Mugabe en grassie (or not) hahahahaha ek kan net hoop en glo dat dit nou n beter lewe aan daai mense sal gee. Ek is gebore in die ou Rhodesia en op 5 dae oud kaap toe maar nooit die begeerte gehad om te gaan kyk hoe lyk dit daar nie okki nou nie
Soos wat verneem word gaan Mugabe en sy vrou hulself in SA vestig nadat hy die land wat hy met 'n yster hand regeer het in die as lê. Hy is nie welkom hier omdat die optrede van hom en sy familie 'n verleentheid is. Die wêreldhof moet hom aankla vir geweld en misdaad teenoor die mesn sodat hy en sy vrou die straf kry wat hulle verdien.